	[bookmark: _Hlk235435172]Kreditning to‘liq qiymati
[total_sum_of_the_loan] %
([total_sum_loan_text_latin])


[image: ]
“Exclusive avto - JAC” mahsuloti bo‘yicha 
krediti shartnomasi №[loan_id]
[filial_city_latin]						[contract_date] y.
Bundan buyon shartnoma matnida “Bank” deb yuritiluvchi “O‘zsanoatqurilishbank” ATB nomidan Nizom hamda Ishonchnoma asosida ish yurituvchi Bankning [filial_name] [signatories] [signatories_full_name] bir tomondan hamda bundan buyon matnda “Qarz oluvchi” deb yuritiluvchi [born_date] yilda tug‘ilgan, [client_pass_reg_date] yilda berilgan [client_pass_number] raqamli pasportga ega bo‘lgan fuqaro [client_name] ikkinchi tomondan, ushbu shartnomani quyidagilar haqida tuzdilar:
1. SHARTNOMA PREDMETI
1.1. Bank Qarz oluvchiga mazkur shartnomada ko‘rsatib o‘tilgan miqdorda va shartlar asosida pul mablag‘lari (keyingi o‘rinlarda - kredit)ni berish majburiyatini, Qarz oluvchi esa, olingan kredit mablag‘larini belgilangan muddatda qaytarish va kreditdan foydalanganligi uchun foizlar to‘lash majburiyatini oladi.
2. KREDIT SHARTLARI
2.1. Kredit summasi: [sum_loan] ([sum_loan_text_uzb_latin]) so‘m  
2.2. Kreditdan foydalanish muddati: [period_use] oy.
2.3. [bookmark: _Hlk216430053]Kredit bo‘yicha asosiy qarz va foizlar mazkur shartnomaning 1-ilovasidagi kreditni qaytarish jadvaliga asosan [is_annuitet_latin] to‘lov usulida to‘lanadi.
2.4. [bookmark: _Hlk119676073]Kredit bo‘yicha yillik foiz stavkasi: [percent_rate] foiz.
[bookmark: _Hlk215151993]Bunda, ushbu foiz stavkasi “JAC Motors Tashkent” MCHJ QK va Bank o‘rtasida imzolangan hamkorlik kelishuviga asosan Bankka bir yo‘la mukofot ko‘rinishda to‘lab beriladigan foiz to‘lovlari chegirilgan holda ko‘rsatilgan.
2.5. Foiz stavkasi: o‘zgarmas. Ushbu shartnomada belgilangan hollarda foiz stavkasi o‘zgartirilishi mumkin.
2.6. Foizlarni to‘lash muddati: har oyning [redemption_date_percent] sanasida.
Kredit to‘lovi kuni dam olish yoki bayram kuniga to‘g‘ri kelsa, hisoblangan foizni to‘lash dam olish yoki bayram kunidan keyingi birinchi ish kunida dam olish kunida hisoblangan foizni hisobga olgan holda amalga oshiriladi.
2.7. [bookmark: _Hlk215152049][bookmark: _Hlk215051976]Kreditning maqsadi va obyekti: “JAC Motors Tashkent” MCHJ QK bilan tuzilgan Bosh kelishuvning ilovasida ko‘rsatilgan modeldagi avtotransport vositasini sotib olish uchun ajratiladi. Bunda, ishlab chiqaruvchi va/yoki uning rasmiy dilerlari bilan tuzilgan oldi-sotdi shartnomaga asosan avtotransport vositasi sotib olish uchun kredit mablagʻi quyidagicha ajratiladi:
- Dastlab boshlangʻich badal mablagʻlari oʻtkazib berilgandan soʻng, sotib olinayotgan avtotransport vositasi belgilangan tartibda bankga VIN raqami asosida taqiqqa qo‘yiladi hamda qolgan yakuniy toʻlov oʻtkazib beriladi (avtotransport vositasi belgilangan tartibda davlat ro‘yxatidan o‘tkazilgandan so‘ng, bankka garovga taqdim qilinishi shart).
[bookmark: _Hlk215666922]3. KOVENANTLAR VA ULARNI BUZGANLIK UCHUN JAVOBGARLIK
[bookmark: _Hlk216882923]3.1. Qarz oluvchi mazkur shartnoma amalda bo‘lgan davr mobaynida tegishligiga ko‘ra quyidagi kovenantlarga rioya qilish majburiyatini oladi: 
3.1.1. Kredit qaytmaslik xatari va/yoki garov narsasini xavflardan sug‘urta polisining muddatini kreditning muddatiga mutanosib ravishda uzaytirish – ushbu majburiyat bajarilmaganda, sug‘urta polisi amal qilish muddati tugagan kundan boshlab polis muddati uzaytirilgunga qadar kreditning yillik foiz stavkasi 2 band (foiz)ga oshiriladi; 
3.1.2. Kredit mablag‘laridan maqsadli foydalanish – ushbu majburiyat bajarilmaganda, maqsadsiz deb topilgan kredit summasining 15%i miqdorida jarima qo‘llaniladi; 
[bookmark: _Hlk215046784]3.1.3. Garov narsasi Bank tomonidan qayta baholanishi natijasida uning qiymati pasayganligi aniqlansa va ushbu qiymat bank tomonidan belgilangan me’yordan (jumladan, kredit miqdorining 133,3 foizidan (aloqador shaxslar uchun 138%) yoki garovning kreditga nisbati 80 foizdan yuqori bo‘lishi lozimligi bo‘yicha ko‘rsatkichdan) past bo‘lsa, Qarz oluvchi Bankning yozma talabi olingan kundan boshlab 30 kun ichida belgilangan me’yorga yetarli qo‘shimcha garov (va/yoki ta’minot) taqdim etish – ushbu majburiyat bajarilmaganda, Qarz oluvchi tomonidan qo‘shimcha ta’minot taqdim etilgan kunga qadar kreditning yillik foiz stavkasi 2 (ikki) bandga oshiriladi;  
3.1.4. Kreditning maqsadli ishlatilishini o’rganish uchun talab etilgan hujjatlarni Bankning so‘roviga ko‘ra 1 (bir) ish kuni ichida taqdim qilish – ushbu hujjatlarni taqdim etishni kechiktirganlik uchun  mavjud kredit qoldig‘idan kunlik 0,1% miqdorida penya undiriladi, biroq qo‘llanilgan penyaning miqdori jami kredit summasining 20% oshmasligi lozim;  
3.1.5. Garovga taqdim etilishi kelishilgan obyektni garovga olish uchun er yoki xotinining roziligini taqdim etish – ushbu majburiyat bajarilmaganda, har kalendar oyning 1-sanasida, 1-sana dam olish yoki bayram kuniga to‘g‘ri kelganda esa, oyning birinchi ish kunida bazaviy hisoblash miqdorining 1 (bir) baravari miqdorida jarima undiriladi; 
3.1.6. Kredit hisobiga sotib olingan mulklarni garovga taqdim etish (shu jumladan, foydalanishga qabul qilingan ko‘chmas mulkka nisbatan mulk huquqini 3 ish kuni ichida rasmiylashtirish, ko‘char/ko‘chmas mulkka nisbatan mulk huquqini olib, uni garovga taqdim qilish) – kredit ushbu shart bilan ajratilib, ushbu majburiyat bajarilmaganda shart bajarilgunga qadar milliy valyutadagi kreditlar bo‘yicha yillik foiz stavkasi 2 (ikki) bandga, xorijiy valyutadagi kreditlar yillik foiz stavkasi 1 (bir) bandga oshiriladi;  
3.1.7. Kreditning maqsadli ishlatilishini va/yoki garov narsasini monitoring qilish uchun tashrif buyurgan bank vakilini faoliyat joyiga kiritish – ushbu majburiyat bajarilmagan har bir holat bo‘yicha bazaviy hisoblash miqdorining 1 (bir) baravari miqdorida jarima qo‘llaniladi; 
3.1.8. Garov mulkini soz va foydalanishga yaroqli holatda (eng kamida dastlab qabul qilib olingan holida) saqlash – qoidabuzarlik bartaraf etilgunga qadar har bir kun uchun mavjud kredit qoldig‘ining 0,1% miqdorida, biroq kredit umumiy miqdorining 10%dan oshmagan miqdorda penya undiriladi.  
3.2. Yuqoridagi 3.1-bandda belgilangan yuqori foiz (kreditning yillik foiz stavkasini oshirish) shaklidagi javobgarlik chorasi tegishli kichik bandda ko‘rsatilgan majburiyat to‘liq bajarilgunga qadar qo‘llaniladi. 
3.3. Yuqoridagi 3.1-bandda belgilangan majburiyatlarning bir nechtasi bir vaqtda bajarilmasa (yoki lozim darajada bajarilmasa), har bir buzilgan majburiyat uchun alohida javobgarlik chorasi qo‘llaniladi.  
3.4. Yuqoridagi 3.1-bandda belgilangan majburiyatlarning bittasi bajarilmasa (lozim darajada bajalimasa) ham Bank kreditni muddatidan oldin undirish huquqiga ega bo‘ladi. Bunda, tegishli javobgarlik chorasi (lari) (yuqori foiz, neustoyka)ning qo‘llanilishi Bankni kreditni muddatidan oldin undirish huquqidan mahrum etmaydi.
4. TOMONLARNING HUQUQ VA MAJBURIYATLARI
4.1. Bankning majburiyatlari:
4.1.1. Qarz oluvchiga mazkur shartnomada ko‘rsatilgan miqdorda va shartlarda kredit ajratish.
4.1.2. Ajratilgan kreditni hisoblash uchun Qarz oluvchiga ssuda hisobvarag‘ini ochish.
4.1.3. Qarz oluvchini Bank tomonidan ajratilgan kreditni muddatidan oldin undirish asoslari va sabablari haqida xabardor qilish.
4.2. Qarz oluvchining majburiyatlari:
4.2.1. Kredit va unga hisoblangan foizlarni mazkur shartnomada belgilangan muddatlarda va miqdorda to‘lab borish.
4.2.2. Kreditdan faqat mazkur shartnomada ko‘rsatib o‘tilgan maqsadlarda foydalanish.
4.2.3. Kreditdan foydalanish jarayonida kreditlashning asosiy tamoyillari: muddatlilik, qaytarishlilik, maqsadlilik, to‘lovlilik va ta’minlanganlik talablariga rioya qilish.
4.2.4. Bank xodimlariga maqsadli (kreditdan maqsadli foydalanish) tekshirishlar o‘tkazishlari uchun ruxsat berish. Maqsadli tekshirishlar muddati Qarz oluvchining roziligisiz Bank tomonidan belgilanadi.
4.2.5. Qarz oluvchining ish joyi, yashash manzili, familiyasi, ismi o‘zgarganda yoki boshqa mazkur shartnoma shartlarini bajarishga halaqit beradigan xolatlar vujudga kelganda bu haqida 10 kun muddat ichida Bankni yozma ravishda tegishli hujjatlarni ilova qilgan xolda xabardor qilish.
4.2.6. Kredit hisobiga sotib olinayotgan avtomobil yetkazib berilgandan keyin, 5 ish kuni ichida, mazkur avtomobilni kreditning butun davriga sug‘urtalab ta’minot sifatida qonun hujjatlarida belgilangan tartibda garov qo‘yish.
4.2.7. Kredit ajratilguniga qadar sug‘urta shartnomasini rasmiylashtirilish va kredit muddatiga mutanosib ravishda sug‘urta mukofotini to‘liq miqdorda toʻlash.
4.2.8. Qarz oluvchi quyidagilarni tasdiqlaydi va kafolatlaydi:
1) kreditni rasmiylashtirish va olish uchun Bankka taqdim etilgan/etiladigan barcha hujjat va ma’lumotlar, ularni taqdim etish vaqtida haqiqiy va ishonchliligini;
[bookmark: _Hlk201225727]b) ushbu shartnoma bo‘yicha kredit o‘z vaqtida to‘lanmaganda unga Bank tomonidan yozma murojaat qilinishiga o‘z roziligini beradi;
d) ushbu shartnoma bo‘yicha o‘z majburiyatlarini bajarishdan bosh tortishi, kelajakda Qarz oluvchining mazkur shartnoma hamda O‘zbekiston Respublikasining amaldagi qonunchiligida belgilangan javobgarliklarni keltirib chiqarishi mumkinligini.
e) Undiruv Bank tomonidan uchinchi shaxslar orqali amalga oshirilishi mumkinligidan xabardor ekanligini.
4.2.9. Qarz oluvchi quyidagilarni tasdiqlaydi va o‘z roziligini beradi:
[bookmark: _Hlk201225283][bookmark: _Hlk201224720]a) o‘zining shaxsga doir ma’lumotlari bank tomonidan qayta ishlanishi va uchinchi shaxslarga berilishiga; 
b) To‘lov grafigi bo‘yicha to‘lov kunidan 1 kun oldin kredit to‘lovi haqida ogohlantiruvchi SMS xabar jo‘natilishiga;
d) SMS xabar yuborish uchun taqdim etilgan mobil telefon raqami o‘zgarganda ushbu o‘zgarish haqida bankni xabardor qilish va yangi mobil telefon raqamini bankka taqdim etish;
e) Qarz oluvchi mobil telefon raqami o‘zgarganligi haqida bankni o‘z vaqtida ogohlantirmaganligi sababli kelib chiqadigan ya’ni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin bo‘lgan holatlar uchun javobgar bo‘lishi mumkinligini;
[bookmark: _Hlk215052254]f) mazkur kredit shartnomasi yuzasidan vujudga keladigan kredit (asosiy qarz, kredit qoldig‘iga hisoblangan foiz, yuqori foiz va boshqalar) qoplash uchun uning nomiga ochilgan barcha banklardagi barcha bank kartalaridan akseptsiz ravishda yechib olinishiga;
g) Qarz oluvchi tomonidan to‘lov jadvalidan ortiqcha to‘langan pul mablag‘lari kreditning asosiy qarzini so‘ndirishga yo‘naltirilishiga rozilik beradi.
4.2.10. Qarz oluvchini kredit tarixini shakllantirish uchun zarur bo‘lgan ma’lumotlarni Kredit axborotining davlat reestri va kredit byurosiga taqdim etilishiga/olinishiga o‘z roziligini beradi, bu holat bank sirini oshkor qilish deb hisoblanmaydi.
4.3. Bankning huquqlari:
3. 
4. 
4.3. 
4.3.1.  Quyidagi hollarda shartnoma amalda bo‘lgan davrda kreditni berishdan butunlay yoki qisman bosh tortish:
· Qarz oluvchining to‘lovga layoqatsizlik holatlari aniqlanganda;
· Qarz oluvchi tomonidan kredit hisobiga sotib olinayotgan avtotransport vositasi garovga qo‘yilguniga qadar dastlabki ta’minot (sug‘urta polisi) taqdim etilmaganda;
· ushbu shartnoma bo‘yicha har qanday majburiyatlarini bajarmaganda yoki lozim darajada bajarilmaganda;
· shartnoma imzolangandan keyin taqdim etilgan kreditning qaytarilishiga ta’sir ko‘rsatuvchi ma’lumotlarning haqiqiy emasligi aniqlanganda;
4.3.2. Kreditlash jarayonida ajratilgan kreditga tegishli bo‘lgan holatlarni (kreditdan maqsadli foydalanish, kreditning ta’minlanganligi, kreditga layoqatliligi va boshqalar) tahlil qilish.
4.3.3. Kredit mablag‘i ajratilganidan so‘ng, bevosita Qarz oluvchi joylashgan yerda maqsadli tekshirishni amalga oshirish, shuningdek kredit hisobiga sotib olingan avtomobilni garovga qo‘yishni talab qilish.
4.3.4. Quyidagi hollarda Qarz oluvchini bundan buyon kreditlashni to‘xtatib, kredit va unga hisoblangan foizlarni muddatidan oldin, ya’ni undiruvni kredit ta’minoti/ Qarz oluvchining ish haqi va unga tenglashtirilgan to‘lovlari/bank kartasi hamda boshqa hisobvaraqlarida turgan pul mablag‘lariga qaratish orqali undirish:
1)  kreditdan maqsadsiz foydalanilganligi aniqlanganda;
b) Qarz oluvchi  tomonidan mazkur kredit shartnomasida belgilangan  har qanday to‘lov majburiyatlari bajarilmagan hollarda;
d) Qarz oluvchi tomonidan Bankka kredit hujjatlari rasmiylashtirilayotganda taqdim etilgan ma’lumotlarning haqiqiy emasligi aniqlanganda;
e) ajratilgan kreditning qaytarilishi turli sabablarga ko‘ra ta’minlanmagan bo‘lib qolgan hollarda, shuningdek kredit qaytarilishiga salbiy ta’sir ko‘rsatuvchi mazkur shartnomada ko‘zda tutilgan boshqa majburiyatlar bajarilmaganda;
f) qarz oluvchi tomonidan mazkur shartnomaning 4.2.6-bandi unda belgilangan muddatda bajarilmaganda;
g) garov narsasi bo‘lgan mol-mulk garovga qo‘yuvchidan jinoyat yoki boshqa huquqbuzarlik sodir etganlik uchun qonunda belgilangan tartibda olib qo‘yilganda.
4.3.5. Bankka taqdim etilgan telefon raqami, shu jumladan elektron pochta yoki boshqa aloqa vositalari yordamida Qarz oluvchi bilan bog‘lanish; kechiktirilgan qarzdorliklar mavjudligi va shartnomaga ko‘ra majburiyatlar bajarilmayotganligi haqida ogohlantirish xatlarini aloqa kanallari orqali hamda Bankka u tomonidan taqdim etilgan boshqa hujjatlarda ko‘rsatilgan manzil (telefonlarga), shu jumladan telefon aloqasi, telefon raqamiga SMS-xabar yuborib, ro‘yxatdan o‘tgan/haqiqatda yashovchi manzil bo‘yicha pochta xizmati orqali, elektron pochta yoki boshqa aloqa vositalari yordamida, shuningdek, ro‘yxatdan o‘tgan/haqiqatda yashovchi/ish joyi manziliga yuborishi mumkin.
4.4. Qarz oluvchining huquqlari
4.4.1. Kredit mablag‘lari ajratilguniga qadar, kredit olishdan bepul asosda voz kechish;
4.4.2. [bookmark: _Hlk210830391]Kreditni muddatidan oldin qaytarish (so‘ndirish);
4.4.3. [bookmark: _Hlk210830402][bookmark: _Hlk210982460][bookmark: _Hlk210981127][bookmark: _Hlk210830973]Kredit qarzorliklari bo‘yicha Bankdan ma’lumotlar olish, , shu jumladan boshqa murojaatlar mavjud bo‘lganda, kredit ajratilgan BXO/BXM ofislariga yoki bankning yuridik manzili: 100000, Toshkent shahri, Yunusobod tumani, Shahrisabz ko‘chasi 3 uy manziliga tashrif buyurish yoki bankning rasmiy ishonch raqami: + 998 (78) 777-11-80, Call center: + 998 (71) 200-43-43 raqamlariga (Dushanba - Juma Soat 9:00 - 18:00 Tushlik 13:00 - 14:00) bog‘lanish (telefon qilish), info@sqb.uz elektron manziliga xabar yuborish.
4.4.4. Kreditlash va hisob-kitoblar bo‘yicha O‘zbekiston Respublikasining normativ-huquqiy hujjatlari va Bankning ichki qoidalaridagi o‘zgarishlar haqida Bankdan ma’lumot olish.
5. HISOB-KITOBLAR TARTIBI
4. 
5. 
5.1. [bookmark: _Hlk215152114]Kredit mablag‘lari mazkur shartnomada ko‘rsatilgan shartlar asosida oldi-sotdi shartnomaga asosan ishlab chiqaruvchi va uning rasmiy dilerlarining bankdagi hisobvaragʻiga pul o‘tkazib beriladi.
5.2. Kredit mablag‘i qarz oluvchining xohishiga ko‘ra oldi-sotdi shartnomasiga muvofiq bosqichma-bosqich ravishda ham ajratilishi mumkin. Bunda oldi-sotdi shartnomada ko‘zda tutilgan avtotransport qiymati oshgan taqdirda uning qiymati Qarz oluvchi tomonidan mustaqil ravishda to‘lanadi.
5.3. Qarz oluvchi berilgan kredit uchun foizlarni Bankka mazkur shartnomada belgilangan muddatda va miqdorda Bank tomonidan amalga oshirgan hisob-kitob asosida to‘laydi.
5.4. Kredit to‘lovi kuni dam olish yoki bayram kuniga to‘g‘ri kelsa, hisoblangan foizni to‘lash dam olish yoki bayram kunidan keyingi birinchi ish kunida dam olish kunida hisoblangan foizni hisobga olgan holda amalga oshiriladi.
5.5. Kreditdan foydalanganlik uchun foizlar har kuni Bank tomonidan hisoblab boriladi. 
5.6. Qarzdordan kreditning joriy to‘lovi uchun kreditni (qarzni) qaytarish jadvalida belgilangan summaga nisbatan ko‘p mablag‘ kelib tushsa, u holda bank kelib tushgan mablag‘ning ortiqcha qismini qarz oluvchining kreditining (qarzning) asosiy qarzini so‘ndirishga yo‘naltiradi.
Qarz oluvchi tomonidan kredit qisman muddatidan oldin so‘ndirilishi munosabati bilan kredit bo‘yicha to‘lovlarni amalga oshirish sanalari va muddatlari yoki oraliq kredit to‘lovlarining miqdorlari o‘zgargan taqdirda, bank kreditni qaytarish jadvalini yangidan rasmiylashtirib, qarz oluvchiga taqdim qiladi. 
Bunda, kreditni qaytarishni yangi jadvali belgilangan tartibda  rasmiylashtirilishi bilan undan oldin mavjud bo‘lgan kreditni qaytarish jadvali o‘z kuchini yo‘qotadi.
5.7. Qarz oluvchi shartnoma shartlariga asosan ajratilgan kreditni hamda u bo‘yicha hisoblangan foizlarni naqd pulda yoki naqd pulsiz shaklida, ish haqi va unga tenglashtirilgan to‘lovlar hamda bank kartalari orqali amalga oshiradi. 
5.8. Agar amalga oshirilgan to‘lov summasi qarz oluvchining kredit bo‘yicha majburiyatlarni bajarish uchun yetarli bo‘lmasa, qarz oluvchining qarzi quyidagi navbatda qoplanadi:
1) asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
2) joriy davr uchun hisoblangan foizlar va joriy davr uchun asosiy qarz bo‘yicha qarzdorlik;
3) neustoyka (jarima, penya);
4) kreditorning qarzdorlikni uzish bilan bog‘liq bo‘lgan boshqa xarajatlari.
5.9. Mazkur Shartnoma bo‘yicha Bank o‘z talablarini qanoatlantirishi uchun zarur bo‘lgan pul mablag‘larini (asosiy qarz, foizlar, neustoyka (jarima, penya), avtoto‘lov, ijro jarayonidagi xarajatlar, notarius, advokat uchun qilingan xarajatlar va kreditorning qarzdorlikni uzish bilan bog‘liq bo‘lgan boshqa xarajatlarini) O‘zbekiston Respublikasi Fuqarolik kodeksining 783-moddasiga asosan, Qarz oluvchining barcha banklardagi barcha hisobvaraqlarida (ya’ni, ish haqi va unga tenglashtirilgan to‘lovlari, bank plastik kartasi hamda  boshqa hisobvarag‘larida) mavjud bo‘lgan pul  mablag‘larini  uning  topshirig‘isiz (roziligisiz), ya’ni  memorial  order yoki to‘lov talabnomasi orqali hisobdan chiqarishga haqli.
Bunda Bank ushbu mablag‘ hisobdan chiqarilgan sanadan boshlab keyingi ish kunidan kechiktirmagan holda hisobvaraq (omonat) egasiga uning hisobvarag‘idan qancha miqdordagi mablag‘ qanday sabablarga asosan va kimning foydasiga chiqarilganligini ko‘rsatgan holda (SMS) xabarnoma (ma’lumotnoma) yuboradi.
6.  KREDIT QAYTARILISHINING TA’MINLANISHI
6.1. [bookmark: _Hlk215152158]Kredit hisobiga sotib olinayotgan avtomabil garovga qabul qilingunga qadar moliyaviy barqaror sug’urta kompaniyasining sug‘urta polisi taqdim qilinadi. Bunda ta’minotning miqdori kredit summasining 133,3 foizi (Bankka aloqador shaxslar bo‘yicha 138 foiz)dan kam bo‘lmasligi lozim.
6.2. Kredit hisobiga sotib olinayotgan avtotransport vositasi yetkazib berilib, Qarz oluvchi nomiga rasmiylashtirilganidan keyin 5 ish kuni ichida Bankka kreditning ta’minoti sifatida garov va taqiqqa olinadi. 
6.3. Bankning ushbu shartnoma bo‘yicha majburiyati (kredit ajratish) kredit qaytarilishining ta’minoti bilan bog‘liq bo‘lgan hujjatlar belgilangan tartibda to‘liq rasmiylashtirilgandan va u Bank tomonidan olingandan so‘ng kuchga kiradi.
6.4. [bookmark: _Hlk215052357]Bank o‘z talablarini undirishni kredit ta’minotiga qaratish uchun asoslar vujudga kelganda sud tartibida yohud amaldagi qonun hujjatlarida nazarda tutilgan suddan tashqari tartibida amalga oshiriladi.
7. TOMONLARNING JAVOBGARLIGI
7.1. Qarz oluvchi tomonidan asosiy qarzni qaytarish muddati kechiktirilganda (muddati o‘tgan kredit), Qarz oluvchi Bankka butun kechiktirilgan davr uchun shartnomada belgilangan foiz stavkasining 1,5 baravar oshirilgan miqdorida yuqori foiz to‘laydi.
7.2. Mazkur shartnomada belgilangan muddatda Bank tomonidan kredit mablag‘ini ajratish kechiktirilganida, Bank Qarz oluvchiga kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 10 foizdan oshmagan miqdorda penya to‘laydi.
7.3. Foizlarni belgilangan muddatda to‘lamaganligi va ular bo‘yicha muddati o‘tgan summalar vujudga kelgani uchun Qarz oluvchi Bankka kechiktirilgan to‘lovning har bir kuni uchun kechiktirilgan to‘lov summasining 0,1 foizi miqdorida, ammo kechiktirilgan to‘lov summasining 10 foizidan oshmagan miqdorda penya to‘laydi.
7.4. Qarz oluvchi tomonidan kredit hisobiga sotib olingan avtotransport vositasi ushbu shartnomaning 4.2.6-bandida belgilangan muddatda garovga qo‘yilmagan taqdirda, shartnoma summasining 20 foizi miqdorida jarima undiriladi. 
7.5. Tomonlarning yuqori foiz yoki neustoykalarni to‘lashi shartnoma shartlarini bajarish majburiyatidan ozod qilmaydi.
8.  NIZOLARNI HAL ETISH TARTIBI
8.1. Tomonlar ushbu shartnoma yuzasidan kelib chiqishi mumkin bo‘lgan kelishmovchilik va nizolarni muzokara va maslahatlar yo‘li bilan hal qiladilar.
8.2. Agarda ko‘rsatib o‘tilgan kelishmovchilik va nizolar muzokaralar yo‘li bilan hal etilmasa, ular O‘zbekiston Respublikasining amaldagi qonunchiligiga asosan Bankning tanloviga ko’ra shartnoma imzolangan (BXO/BXM) joylashgan joydagi sudda ko‘rib chiqiladi yoki notarius ijro xati orqali undiriladi.

9. FORS-MAJOR XOLATLARI
9.1. Agar shartnoma imzolangandan so‘ng, taraflarning erki va istagiga bog‘liq bo‘lmagan hamda oldindan ko‘ra bilib yoki oldini olib bo‘lmaydigan, favqulodda vaziyatlar oqibatidagi yengib bo‘lmas kuch tufayli taraflar mazkur shartnoma bo‘yicha olgan majburiyatlarini qisman yoki to‘liq bajara olmasalar (fors-major), buning uchun ular javobgar bo‘lmaydilar.
Bunda taraflarning hech biri, ajratilgan kreditni qaytarish bo‘yicha majburiyatdan tashqari, ko‘rilishi mumkin bo‘lgan zararlarni qoplashni talab qilishga haqli bo‘lmaydi.
9.2. Quyidagilar favqulotda vaziyatlar (fors-major) bo‘lib hisoblanadi: suv toshqini, yong‘in, zilzila, portlash, bo‘ron, yer ko‘chkisi, epidemiya va boshqa tabiat hodisalari, urush yoki harbiy harakatlar, fuqarolik tartibsizliklari, terrorchilik harakatlari, hukumat va davlat organlarining aktlari.
9.3. Taraflar fors-major holatlari vujudga kelganligi va tugaganligi haqida zudlik bilan yozma ravishda bir-birlarini xabardor qilishlari lozim.
9.4. Fors-major holatiga asoslanayotgan taraf, vakolatli davlat idorasining bunday holatlarni vujudga kelganligini tasdiqlovchi tegishli hujjatini taqdim etishi shart.

10. KORRUPSIYAGA QARSHI SHARTLAR 
10.1. Taraflar  ushbu  shartnoma bo‘yicha o‘z majburiyatlarini  bajarayotganda ularning har biri o‘z faoliyatida korrupsion xarakatlarni to‘liq ta’qiqlash va har qanday shaklda yordam (bevosita  yoki bilvosita), shu jumladan pul mablag‘lari, qimmatbaho buyumlar, boshqa mol-mulk yoki mulkiy xarakterdagi xizmatlar, boshqa mulkiy huquqlarni olish/berish, muayyan masalalarni tezroq hal qilishni ta’minlash, ma’muriy va boshqa tartib-qoidalarni soddalashtirish., raqobat va boshqa afzalliklarni ta’minlashni to‘liq rad etadi.  Tomonlar o‘z faoliyatida amaldagi qonunchilik, shuningdek uning asosida ishlab chiqilgan korrupsiyaga  qarshi kurashishga qaratilgan siyosat va tartib (agar mavjud bo‘lsa)talablariga amal  qiladilar.  
10.2. Taraflar ushbu shartnoma bo‘yicha o‘z majburiyatlarini bajarish chog‘ida na o‘zlari, na ijroiya organi, na ularning masabdor shaxlari yoki xodimlari biron-bir shaxslarga (jumladan, jismoniy shaxslar, tijorat tashkilotlari va davlat mansabdor shaxslari) korrupsion to‘lovlarni taqdim etishni taklif qilmasligini, taqdim etmasligini, rozilik bermasligini,  shuningdek har qanday shaxsdan (to‘g‘ridan-to‘g‘ri yoki bilvosita) har qanday korrupsion to‘lovlarni olishga yoki qabul qilishga rozi bo‘lmasliklarini  kafolatlaydi.
10.3.  Mazkur bo‘limning biron bir shartlari buzilgan taqdirda, tegishli taraf boshqa tarafni bunday buzilish sodir bo‘lgan kundan boshlab 5 (besh) ish kuni ichida yozma ravishda xabardor qilish majburiyatini oladi. Taraf yozma xabarnomada ushbu bo‘limning qaysi  bir qoidalari buzilganligini tasdiqlovchi ishonchli faktlar  va materiallarni taqdim qilishi shart.
Yozma xabarnomalar “O‘zsanoatqurilishbank” ATB tomonidan tashkil etilgan jismoniy va yuridik shaxslar uchun korrupsiyaga qarshi kurashish “Komplaens ishonch liniyasi” kanallari (tel:0-800-120-8888, veb sayt www.sqb.uz, Telegram messenjer SQB AntiKor (@sqbantikor_bot) orqali amalga oshiriladi. 
10.4. Ushbu bo‘lim qoidalari taraflardan biri tomonidan  buzilganligi fakti tasdiqlanganda va/yoki boshqa tarafning qoidabuzarliklarni ko‘rib chiqish haqida xabarnoma natijalari yuzasidan ma’lumot taqdim qilmagan taqdirda, boshqa taraf shartnomani bir taraflama  qisman yoki to‘liq bekor qilishga haqli. 
10.5. Mazkur shartnomani korrupsiyaga qarshi shartlarga asoslanib bekor qilgan taraf, bunday bekor qilish natijasida yetkazilgan haqiqiy zararni talab qilishga haqli. Zararlarni qoplash taraflar tomonidan yozma ravishda tasdiqlanagan dalolatnomada belgilangan muddat va miqdorda amalga oshiriladi.
11. JINOIY FAOLIYATDAN OLINGAN DAROMADLARNI LEGALLASHTIRISHGA, TERRORIZMNI MOLIYALASHTIRISHGA VA OMMAVIY QIRG‘IN QUROLINI TARQATISHNI MOLIYALASHTIRISHGA QARSHI KURASHISH BO‘YICHA SHARTLAR
11.1. Mijoz tomonidan bank xizmati va (yoki) mahsulotlaridan foydalangan holda gumonli va (yoki) shubhali operatsiyalar amalga oshirilganligi aniqlangan taqdirda, Bank bajarilgan operatsiyalarning qonuniyligi to‘g‘risida mijozdan yozma tushuntirish va asoslantiruvchi hujjatlar taqdim etilmaguncha xizmat ko‘rsatishni to‘xtatib turish va (yoki) rad etish huquqiga ega. (Gumonli va shubhali operatsiyalarga ta’rif amaldagi qonunchilik hamda Nizom №2886ga muvofiq belgilanadi).
11.2. Bank quyidagi hollarda mijozni oldindan xabardor qilmasdan operatsiyalarni amalga oshirishni to‘xtatib turadi (bunda hisobvaraqqa pul mablag‘larini kiritish operatsiyalari mustasno) va (yoki) pul mablag‘larini yoki boshqa mol-mulkni bloklaydi:
- operatsiya ishtirokchilaridan biri terrorchilik faoliyatida yoki ommaviy qirg‘in qurolini tarqatishda ishtirok etayotgan yoki ishtirok etishda gumon qilinayotgan shaxslar ro‘yxatiga kiritilgan bo‘lsa;
- operatsiya ishtirokchilaridan biri ro‘yxatga kiritilgan shaxs nomidan yoki uning topshirig‘iga asosan harakat qilayotgan bo‘lsa;
- operatsiyani amalga oshirishda foydalanilayotgan pul mablag‘lari yoki boshqa mol-mulk to‘liq yoki qisman ro‘yxatga kiritilgan shaxsga tegishli yoki uning nazorati ostida bo‘lsa;
- operatsiya ishtirokchisi bo‘lgan yuridik shaxs ro‘yxatga kiritilgan shaxsning mulkida yoki nazorati ostida bo‘lsa;
- pul mablag‘lari yoki boshqa mol-mulk ro‘yxatga kiritilgan shaxslarga bevosita yoki bilvosita tegishli bo‘lsa yoxud ularga aloqador manbalardan olingan bo‘lsa.
11.3. Mijoz Bankning talabiga binoan o‘zining identifikatsiya ma’lumotlarini, yakuniy benefisiar mulkdor (UBO) to‘g‘risidagi ma’lumotlarni hamda operatsiyalarning iqtisodiy mazmunini tasdiqlovchi hujjatlarni taqdim etishi shart.
Mijoz taqdim etilgan ma’lumotlarning to‘g‘riligi, to‘liqligi va dolzarbligi uchun javobgar hisoblanadi hamda ular o‘zgargan taqdirda darhol Bankni xabardor qilishi lozim.
11.4. Bank mijozni identifikatsiya qilish (KYC), qayta identifikatsiya qilish (re-KYC), shuningdek, zarur hollarda kengaytirilgan tekshiruv (EDD) o‘tkazish huquqiga ega.
Bank mijoz va uning benefitsiarlarini milliy va xalqaro ro‘yxatlar bo‘yicha tekshiradi hamda muntazam ravishda qayta skrining (re-screening) amalga oshiradi.
11.5. Bank mijozdan operatsiyalar, mablag‘lar kelib chiqish manbalari, kontragentlar va boshqa zarur ma’lumotlar yuzasidan qo‘shimcha hujjat va axborotlarni talab qilish huquqiga ega.
Mijoz tomonidan talab etilgan ma’lumotlar belgilangan muddatda taqdim etilmagan taqdirda, Bank operatsiyalarni amalga oshirishni rad etish, xizmat ko‘rsatishni to‘xtatish yoki cheklash huquqiga ega.
11.6. Bank shubhali operatsiyalar to‘g‘risida vakolatli organlarga qonunchilikda belgilangan tartibda axborot taqdim etadi hamda bunday axborot berilganligi to‘g‘risida mijozni xabardor qilmaslik huquqiga ega.
11.7. Bank mijozlarga xizmat ko‘rsatishda riskga asoslangan yondashuvni qo‘llaydi hamda yuqori darajadagi xavf aniqlangan hollarda operatsiyalarni amalga oshirishni cheklash yoki rad etish huquqiga ega.
Yuqori xavfli mijozlarga nisbatan kengaytirilgan nazorat choralarini qo‘llash va qo‘shimcha tekshiruvlar o‘tkazish huquqiga ega.
11.8. Quyidagi hollarda Bank shartnomani bir tomonlama bekor qilishga haqli:
- mijoz tomonidan AML/CFT talablariga rioya etilmagan taqdirda;
- noto‘g‘ri, to‘liq bo‘lmagan yoki yolg‘on ma’lumotlar taqdim etilganda;
- mijoz Bank bilan hamkorlik qilishdan bosh tortganda;
- yuqori darajadagi AML/CFT riski aniqlanganda.
12. BOSHQA SHARTLAR
10. 
11. 
12. 
12.1. Mazkur shartnoma imzolangan vaqtdan boshlab kuchga kiradi va tomonlar o‘z majburiyatlarini to‘liq bajargunlariga qadar amalda bo‘ladi. 
12.2. [bookmark: _Hlk58697374]Ushbu shartnomaning shartlarini o‘zgartirish yoki uni bekor qilish qo‘shimcha kelishuv tuzish orqali amalga oshiriladi. Mazkur shartnomaga kiritiladigan har bir o‘zgartirish va qo‘shimchalar yozma ravishda tuzilib, tomonlar imzolaganidan so‘ng haqiqiy hisoblanadi. Barcha o‘zgartirish, qo‘shimchalar va ilovalar mazkur shartnomaning ajralmas qismi bo‘lib hisoblanadi.
12.3. Mazkur shartnomaga nisbatan Bankning ichki me’yoriy hujjatlarida belgilangan qoidalari qo‘llaniladi va u qarz oluvchi uchun majburiy yuridik kuchga ega bo‘ladi.
12.4. Ushbu shartnoma bekor qilinishida Qarz oluvchi kredit bo‘yicha asosiy qarz va hisoblangan foizlarni to‘liq qaytarishi shart.
12.5. Ushbu shartnomada ko‘zda tutilmagan, u bilan bog‘liq bo‘lgan barcha munosabatlar O‘zbekiston Respublikasining amaldagi qonunchiligi bilan tartibga solinadi.
12.6. Tomonlarning manzillari o‘zgargan hollarda 10 kun muddat ichida albatta bir-birlarini yozma ravishda xabardor qilishlari shart.
12.7. Qarz oluvchi, o‘ziga taalluqli bo‘lgan yoki uni identifikatsiya qilish imkonini beradigan axborotlarni/ ma’lumotlarni Bank tomonidan uchinchi shaslarga berilishiga yoki ulardan foydalanishiga o‘z roziligini beradi.
12.8. Mazkur shartnoma tomonlarning har biri uchun bir xil yuridik kuchga ega bo‘lgan ikki nusxada tuzildi.

